Polisie op soek na supermark-rowersFoto verskaf deur die SAPD Limpopo Die polisie in Limpopo is op die spoor van ŉ groep persone wat die plaaslike supermark by Lebomall, in Lebowakgomo buite Polokwane, beroof het. Kol. Moatshe Ngoepe, woordvoerder van die polisie, het gesê ŉ groep mans, geklee in die winkel se uniform, het op 27 November 2019 omstreeks 19:10 toegeslaan, en hulself as werknemers voorgedoen. “Een verdagte, gewapen met gewere en pistole, het deur die agterdeur ingestorm en die kassiere gedreig en begin om kontant in ŉ groot plastieksak te laai,” het Ngoepe gesê. Die ander verdagtes het by die kluiskamer ingekom en by hul medepligtige aangesluit. “Die kassiere is gedwing om al die kontant te oorhandig.” Die verdagtes kon met ŉ onbekende bedrag kontant wegkom sonder dat hulle geïdentifiseer is. “Die polisie is ontbied en hulle het vinnig reageer. Die ondersoek het begin en ŉ soektog is van stapel gestuur. Die saak is daarna deur die provinsiale speurders oorgeneem vir verdere ondersoek.” Die verdagtes is steeds onbekend en niemand is nog in hegtenis geneem nie. Die polisie doen ŉ beroep op die persone wat in die meegaande foto’s verskyn om by die Lebowakgomo-polisiestasie of naaste polisiestasie aan te meld om die polisie in hul ondersoek by te staan, het Ngoepe bygevoeg. Enigiemand met inligting word versoek om lt.kol. Richard Boshomane te kontak by 079 894 5501 of kapt. Rodney Ndou by 082 047 1266. Die polisie se ondersoek duur voort.